JAS หมดบุ๊คกำไรพิเศษขายสินทรัพย์เข้ากอง JASIF ฉุดกำไร Q2 ลด 46% ยังใจป้ำแจกปันผล 0.20 บ.
JAS หมดบุ๊คกำไรพิเศษขายสินทรัพย์เข้ากองทุน JASIF ฉุดกำไร Q2/60 ลดลง 46% ขณะที่ 6 เดือนแรกมีกำไรเพิ่มขึ้น 12.44% มาที่ 1.25 พันล้านบาท จากปีก่อนมีกำไร 1.11 พันล้านบาท แต่ยังใจป้ำแจกปันผล 0.20 บ./หุ้น ขึ้น XD 22 ส.ค.60 รับเงิน 8 ก.ย.นี้
9 ส.ค. 2560

บริษัทจัสมิน อินเตอร์เนชั่นแนล จำกัด (มหาชน) หรือ JAS รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 ดังนี้

ทั้งนี้ผลการดำเนินงานในไตรมาสดังกล่าวมีกำไรลดลง เนื่องจากบริษัทย่อยได้ส่งมอบเส้นใยแก้วนำแสง (OFC) ให้กับกองทุน JASIF ครบตามที่กำหนดแล้วในเดือนพ.ย.59 ทำให้ในไตรมาสนี้ไม่มีการรับรู้กำไรจากการขายสินทรัพย์เข้ากองทุน ขณะที่ไตรมาส 2/59 บริษัทย่อยมีการรับรู้รายได้จากการขายสินทรัพย์เข้ากองทุน 420 ล้านบาท
อย่างไรก็ตาม บริษัทยังคงมีรายได้จากการดำเนินงานเพิ่มขึ้นจำนวน 493 ล้านบาท เป็น 4.46 พันล้านบาท จากไตรมาส 2/59 ที่ 3.97 พันล้านบาท
พร้อมกันนี้ บริษัทยังประกาศจ่ายปันผลจากกำไรสะสม อัตราจ่ายเป็นเงินสด (บาทต่อหุ้น) 0.20 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 22 ส.ค.2560 ทั้งนี้ กำหนดจ่ายเงินปันผลในวันที่ 8 ก.ย.2560